《送胡季弼入太学》
宋代·姚勉

春秋自有胡氏学，尽束诸家上高阁。
当时小试锦江城，横翼秋风天一鹗。
只今冠带圜桥门，孤罴兀坐空狐群。
近来文气颇卑茶，要使四海宗雄文。
余生志愿游璧水，竟隔蓬莱三万里。
虽然末第偶成名，俗骨自怜凡可鄙。
君今换骨向时中，六馆名流自不同。
宰相状元三舍选，斋前碑字看填红。

作者简介：姚勉（1216～1262），乳名二郎，学名冲，因避讳改名勉，字述之、成一，号蜚卿、飞卿，古天德乡（今江西宜丰县新庄镇）灵源村人。宋嘉定9年（1216）生，初生时，曾被弃之山野雪地，故其成年后自号“雪坡”以志不忘。